Document ID: /roh_data/filtered/fineweb-2-filterrobots_roh.jsonl.gz/40953

Gia ils 22 da december è l'emprima furniziun da 107'000 dosas arrivada per via terrestra en Svizra. Silsuenter ha l'armada repartì quellas als chantuns. La saira da Nadal ha l'emprima persuna en Svizra – ina dunna da 90 onns – survegnì il vaccin cunter covid-19. Il glindesdi han 10 ulteriurs chantuns cumenzà cun l'acziun da vaccinar – tranter quels er il Grischun.
Il mument spetga la Svizra sin ch'in ulteriur vaccin survegn il permiss, numnadamain il vaccin che Moderna producescha. Grazia a quel pudessan er medis da chasa pudair vaccinar.